*Проект*

**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 14 ЗА ОПРЕДЕЛЯНЕ РАЗМЕРА НА МЕСТНИТЕ ДАНЪЦИ НА ТЕРИТОРИЯТА НА ОБЩИНА ЕЛХОВО**

§1. В чл. 48 се правят следните изменения и допълнения:

1. В ал. 1:

а) в текста преди т. 1 след думите „патентни дейности” се добавя текстът „и юридическо лице за дейността по т. 2 от Приложение № 4”;

б) в т. 1 цифрата „50 000 лв.” се заменя с цифрата „100 000 лв.”;

в) в т. 2 след думите „с изключение на регистрация” се добавя текстът „при доставка на услуги по чл. 97а и”.

2. В ал. 2 накрая се поставя запетая и се добавя „съответно на Закона за корпоративното подоходно облагане”.

3. В ал. 3 думите „чл. 204, т. 2” се заменят с „чл. 204, ал. 1, т. 2 и 4”.

§2. В чл. 49 се правят следните изменения и допълнения:

1. В ал. 1 цифрата „50 000 лв.” се заменя с цифрата „100 000 лв.”
2. В ал. 2 цифрата „50 000 лв.” се заменя с цифрата „100 000 лв.” и накрая се добавя „съответно на Закона за корпоративното подоходно облагане”.
3. В ал. 4 накрая се поставя запетая и се добавя „съответно на Закона за корпоративното подоходно облагане”.
4. В ал. 6 след думите „Закона за данъците върху доходите на физическите лица” се добавя „съответно на Закона за корпоративното подоходно облагане”.

§3. В чл. 51, ал. 6 накрая се поставя запетая и се добавя „съответно на Закона за корпоративното подоходно облагане”.

§4. В чл. 57, ал. 4 текста „30 януари” се заменя с „31 януари”.

§5. Чл. 58, ал. 1 се изменя така:

„Размерът на туристическия данък за всяка нощувка се определя както следва:

а/ места за настаняване в гр. Елхово с категория „четири звезди” и „пет звезди” - 0.70 лв.

б/ места за настаняване в селата на общината с категория „четири звезди” и „пет звезди” - 0.60 лв.

в/ места за настаняване клас „А” /хотели, мотели, апартаментни туристически комплекси, вилни селища и вили/ в гр. Елхово с категория „една звезда” и „две звезди” – 0.50 лв., с категория „три звезди” – 0.60 лв., с категория „четири звезди” и „пет звезди” - 0.70 лв.

г/ места за настаняване клас „А” /хотели, мотели, апартаментни туристически комплекси, вилни селища и вили/ в селата на общината с категория „една звезда” и „две звезди” – 0.30 лв., с категория „три звезди” – 0.40 лв., с категория „четири звезди” и „пет звезди” – 0.60 лв.

д/ места за настаняване клас „Б” /семейни хотели, хостели, пансиони, почивни станции, къщи за гости, бунгала и къмпинги/ в гр. Елхово с категория „една звезда” и „две звезди” – 0.50 лв., с категория „три звезди” - 0.60 лв.

е/ места за настаняване клас „Б” /семейни хотели, хостели, пансиони, почивни станции, къщи за гости, бунгала и къмпинги/ в селата на общината с категория „една звезда” и „две звезди” – 0.30 лв., с категория „три звезди” - 0.40 лв.

ж/ места за настаняване клас „В” /стаи за гости и апартаменти за гости/- за гр. Елхово – 0.50 лв., а за селата на общината – 0.40 лв.”

§6. В чл. 59 текста „чл.10 ал.2” се заменят с текста „чл.11 ал.2”.

**Заключителни разпоредби**

§7. Настоящата Наредба се издава на основание чл. 1, ал. 2 от Закона за местните данъци и такси, чл. 79 от АПК и е приета от Общински съвет - Елхово с Решение № ……………….

§8. Настоящата Наредба влиза в сила от деня на обнародването й в местно печатно издание с изключение на:

1. Параграф 1, т. 1, буква „а”, т. 2 и т. 3, §2, т. 2 относно думите „съответно на Закона за корпоративното подоходно облагане”, т. 3 и т. 4 и §3, които влизат в сила от 1 януари на годината, следваща годината, в която Европейската комисия се е произнесла, че мярката не е държавна помощ или е съвместима държавна помощ.
2. Параграф 5, който влиза в сила от 01.01.2025 г.